CELEX: 62008TN0342
Language: sk
Date: 2008-08-18 00:00:00
Title: Vec T-342/08: Žaloba podaná 18. augusta 2008 – Batchelor/Komisia

25.10.2008   
            
            
               SK
            
            
               Úradný vestník Európskej únie
            
            
               C 272/41
            
         Žaloba podaná 18. augusta 2008 – Batchelor/Komisia
   (Vec T-342/08)
   (2008/C 272/82)
   Jazyk konania: angličtina
   Účastníci konania
   
      Žalobca: Edward William Batchelor (Brusel, Belgicko) (v zastúpení: F. Young, solicitor, A. Barav, barrister, a D. Reymond, advokát)
   
      Žalovaná: Komisia Európskych spoločenstiev
   Návrhy žalobcu
   
               —
            
            
               zrušiť konkludentné zamietavé rozhodnutie považované za rozhodnutie prijaté Európskou komisiou podľa článku 8 ods. 3 nariadenia o prístupe k dokumentom z 11. júna 2008, výslovné zamietavé rozhodnutie Komisie SG/E/3/HP/cr D(2008)5545 z 3. júla 2008 a výslovné zamietavé rozhodnutie Komisie SG/E/3/EV/psi D(2008)6636 zo 7. augusta 2008 týkajúce sa žiadosti o prístup k dokumentom podanej na základe nariadenia Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (Ú. v. ES L 145, s. 43; Mim. vyd. 01/003, s. 331),
            
         
               —
            
            
               zaviazať Komisiu na náhradu svojich vlastných trov konania a trov tohto konania, ktoré vznikli žalobcovi.
            
         Žalobné dôvody a hlavné tvrdenia
   Táto žaloba o neplatnosť podaná podľa článku 230 ods. 4 ES smeruje proti konkludentnému zamietavému rozhodnutiu Komisie z 11. júna 2008 a jej výslovným zamietavým rozhodnutiam SG/E/3/HP/cr D(2008)5545 z 3. júla 2008 a SG/E/3/EV/psi D(2008)6636 zo 7. augusta 2008 prijatým na základe nariadenia (ES) č. 1049/2001 (1) (ďalej len „nariadenie o prístupe k dokumentom“), ktorými Komisia zamietla žiadosť žalobcu o prístup k dokumentom, ktoré Komisia zaslala a boli jej doručené od belgických orgánov, týkajúcim sa oznámenia opatrení prijatých na základe článku 3a ods. 1 smernice Rady 89/552/EHS z 3. októbra 1989 o koordinácii určitých ustanovení zákonov, iných právnych predpisov alebo správnych opatrení v členských štátoch týkajúcich sa vykonávania činností televízneho vysielania (2), zmenenej a doplnenej smernicou Európskeho parlamentu a Rady 97/36/ES z 30. júna 1997 (3).
   Žalobca tvrdí, že Komisia tým, že primerane a dostatočne neodôvodnila odmietnutie prístupu k požadovaným dokumentom, porušila článok 253 ES a článok 8 ods. 1 nariadenia o prístupe k dokumentom, a že sporné rozhodnutie v dôsledku toho porušilo podstatné procesné náležitosti, ako je uvedené v článku 230 ods. 2 ES.
   Žalobca ďalej tvrdí, že Komisia tým, že nesprávne odkázala na výnimky, ktoré sú povolené pre odmietnutie prístupu k požadovaným dokumentom, porušila článok 255 ES a článok 1 písm. a), článok 2 ods. 1 a 3, článok 4 ods. 1 až ods. 6 nariadenia o prístupe k dokumentom a že sporné rozhodnutie v dôsledku toho porušilo Zmluvu a právny predpis týkajúci sa jej uplatňovania, ako je uvedené v článku 230 ods. 2 ES.
   
      (1)  Nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (Ú. v. ES L 145, s. 43; Mim. vyd. 01/003, s. 331).
   
      (2)  Ú. v. ES L 298, 1989, s. 23; Mim. vyd. 06/001, s. 224.
   
      (3)  Ú. v. ES L 202, 1997, s. 60; Mim. vyd. 06/002, s. 321.